Paul Evans
Evans kisha alirejea Afrika Kusini na kucheza kwa Supersport United, Mamelodi Sundowns, na Jomo Cosmos kabla ya kurudi kwenye soka la Uingereza mnamo 2002, baada ya kujiunga na Huddersfield Town mwezi wa Machi. Baada ya miezi minne, Sheffield Wednesday ilimsaini Evans bila malipo tarehe 12 Julai 2002 kama mchezaji mbadala wa Kevin Pressman. Alicheza mechi yake ya kwanza kwa Wednesday dhidi ya Derby County tarehe 15 Februari 2003. Ingawa aliruhusu mabao mawili katika mechi yake ya kwanza, Evans alikuwa na muda mzuri katika Hillsborough na alifanikiwa kuweka safu ya mechi tatu bila kuruhusu bao na kufungwa mabao matatu tu katika mechi sita zilizofuata. Walakini, mwishoni mwa msimu wa 2002-03, alivunjika mfupa wa kiuno. Ofa yake ya mkataba mpya ilifutwa na aliachiliwa mwishoni mwa msimu wakati bado alikuwa anapona majeraha yake. Baada ya miezi kadhaa, alijiunga na klabu ya Rushden & Diamonds katika Ligi ya Pili ya Uingereza ambapo alicheza mechi tano katika mashindano yote kabla ya kuondoka klabu tarehe 1 Desemba 2003. Kisha Evans alijiunga na klabu ya Bath City katika Ligi ya Kusini mnamo 2004. Aliastaafu mnamo 2009 akiwa Bath City F.C.